ข้อบัญญัติองค์การบริหารส่วนตำบลเขาพระเรื่องการบริหารกิจการสถานีสูบน้ำด้วยไฟฟ้าพ.ศ. ๒๕๖๐[๑] อาศัยอำนาจตามความในมาตรา ๖๘ (๑)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘องค์การบริหารส่วนตำบลเขาพระโดยความเห็นชอบของสภาองค์การบริหารส่วนตำบลเขาพระและนายอำเภอเดิมบางนางบวช จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเขาพระเรื่อง การบริหารกิจการสถานีสูบน้ำด้วยไฟฟ้า พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลเขาพระตั้งแต่วันถัดจากวันที่ได้ประกาศไว้โดยเปิดเผยณ ที่ทำการองค์การบริหารส่วนตำบลเขาพระเป็นต้นไปข้อ ๓ ให้นายกองค์การบริหารส่วนตำบลเขาพระเป็นผู้รักษาการตามข้อบัญญัตินี้และมีอำนาจแต่งตั้งพนักงานเพื่อดำเนินการตามข้อบัญญัตินี้หมวด๑บททั่วไป ข้อ ๔ ในข้อบัญญัตินี้องค์การบริหารส่วนตำบล หมายถึงองค์การบริหารส่วนตำบลเขาพระสถานีสูบน้ำ หมายความว่า สถานีสูบน้ำด้วยไฟฟ้าที่องค์การบริหารส่วนตำบลได้รับการถ่ายโอนจากส่วนราชการและรวมถึงสถานีสูบน้ำด้วยไฟฟ้าที่องค์การบริหารส่วนตำบล ได้ก่อสร้างขึ้นเองด้วยเกษตรกรรม หมายความว่า การทำนา ทำไร่ ทำสวน ประมงเลี้ยงสัตว์ หรือเกษตรกรรมประเภทอื่นกลุ่มผู้ใช้น้ำ หมายความว่า กลุ่มบุคคลที่ได้มารวมตัวจัดตั้งขึ้นเพื่อดำเนินงานเกี่ยวกับการจัดการน้ำและใช้น้ำจากสถานีสูบน้ำเพื่อการเกษตรกรรมทั้งที่ได้จดทะเบียนตามกฎหมายหรือโดยการรับรองจากองค์การบริหารส่วนตำบลสมาชิกผู้ใช้น้ำ หมายความว่าผู้ที่ประกอบอาชีพด้านการเกษตรกรรมที่มีพื้นที่ทำการเกษตรอยู่ในเขตบริการของสถานีสูบน้ำขององค์การบริหารส่วนตำบลเขาพระและได้สมัครเป็นสมาชิกของกลุ่มผู้ใช้น้ำโดยผู้นั้นจะมีกรรมสิทธิ์ในที่ดินสำหรับทำเกษตรกรรมหรือในฐานะผู้เช่าก็ได้คณะกรรมการ หมายความว่าคณะกรรมการบริหารกิจการสถานีสูบน้ำที่อยู่ในเขตขององค์การบริหารส่วนตำบลประธานกรรมการ หมายความว่าประธานคณะกรรมการบริหารกิจการสถานีสูบน้ำที่อยู่ในเขตขององค์การบริหารส่วนตำบลกรรมการ หมายความว่ากรรมการบริหารกิจการสถานีสูบน้ำที่อยู่ในเขตขององค์การบริหารส่วนตำบลข้อบังคับ หมายความว่า ข้อบังคับเกี่ยวกับการบริหารกิจการสถานีสูบน้ำซึ่งออกโดยคณะกรรมการข้อ ๕ สถานีสูบน้ำด้วยไฟฟ้าเป็นทรัพย์สินขององค์การบริหารส่วนตำบลและมอบให้คณะกรรมการเป็นผู้บริหารจัดการข้อ ๖ ให้มีการจัดทำบันทึกข้อตกลงในการบริหารจัดการสถานีสูบน้ำระหว่างองค์การบริหารส่วนตำบลกับคณะกรรมการโดยบันทึกข้อตกลงนั้นจะต้องมีสาระสำคัญให้คณะกรรมการเป็นผู้รับผิดชอบค่าใช้จ่ายหนี้สิน และภาระอื่น ๆ ที่เกิดขึ้นจากการบริหารจัดการทั้งสิ้นหากคณะกรรมการไม่ปฏิบัติตามข้อตกลงหรือปฏิบัติไม่ครบถ้วนองค์การบริหารส่วนตำบลมีสิทธิ์ที่จะดำเนินคดีหรือฟ้องร้องเรียกค่าเสียหายหรือดำเนินการใดๆ เพื่อบังคับให้เป็นไปตามข้อตกลงนั้นได้หมวด๒คณะกรรมการบริหารกิจการสถานีสูบน้ำ ข้อ ๗ ให้มีคณะกรรมการบริหารสถานีสูบน้ำของสถานสูบน้ำแต่ละแห่งโดยเลือกตั้งจากสมาชิกผู้ใช้น้ำในพื้นที่บริการของสถานีสูบน้ำนั้น ๆโดยมีจำนวนกรรมการตามที่สมาชิกผู้ใช้น้ำส่วนใหญ่กำหนด ทั้งนี้ คณะกรรมการบริหารสถานีสูบน้ำแต่ละสถานีจะต้องมีจำนวนไม่น้อยกว่า๗ คน แต่ไม่เกิน ๑๕ คนให้องค์การบริหารส่วนตำบลเป็นผู้จัดให้มีการเลือกตั้งคณะกรรมการตามวรรคหนึ่งให้แล้วเสร็จภายในสามสิบวันนับแต่ข้อบัญญัตินี้มีผลใช้บังคับให้กรรมการคัดเลือกกันเองให้มีประธานกรรมการหนึ่งคนรองประธานกรรมการหนึ่งคนเหรัญญิกหนึ่งคน และเลขานุการหนึ่งคนให้ประธานกรรมการเป็นผู้แทนของคณะกรรมการข้อ ๘ คณะกรรมการบริหารสถานีสูบน้ำมีอำนาจหน้าที่เกี่ยวกับการดำเนินการกิจการสถานีสูบน้ำดังนี้(๑) วางข้อบังคับในการบริหารกิจการสถานีสูบน้ำโดยข้อบังคับดังกล่าวจะมีผลบังคับก็ต่อเมื่อได้รับความเห็นชอบจากองค์การบริหารส่วนตำบลแล้ว(๒) การจัดซื้อ จัดจ้าง เพื่อก่อสร้าง ปรับปรุงซ่อมแซมสถานีสูบน้ำ คลองส่งน้ำ หรืออื่น ๆที่เกี่ยวข้องกับการสูบน้ำและการจ่ายน้ำให้แก่สมาชิกผู้ใช้น้ำภายในวงเงินไม่เกิน ๕,๐๐๐ บาท(๓) บริหารกิจการสถานีสูบน้ำให้เป็นไปตามข้อบังคับให้เกิดความก้าวหน้าและบริการประชาชนได้อย่างทั่วถึง(๔) การพิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการสถานีสูบน้ำเป็นหลัก(๕) จัดทำรายงานผลการดำเนินงานให้องค์การบริหารส่วนตำบลทราบและรายงานผลการดำเนินงานให้สมาชิกผู้ใช้น้ำทราบตามตามที่องค์การบริหารส่วนตำบลกำหนด(๖) กำกับ ดูแลการทำงานของเจ้าหน้าที่ของกิจการสถานีสูบน้ำ(๗)จัดทำโครงการขอรับการสนับสนุนงบประมาณจากองค์การบริหารส่วนตำบลในกรณีที่รายได้ของกิจการสูบน้ำไม่เพียงพอต่อการดำเนินงานคณะกรรมการอาจแต่งตั้งที่ปรึกษาเพื่อให้คำแนะนำปรึกษาในการบริหารกิจการสถานีสูบน้ำได้ข้อ ๙ บุคคลที่ได้รับการเลือกตั้งจากสมาชิกผู้ใช้น้ำให้เป็นกรรมการต้องมีคุณสมบัติดังต่อไปนี้(๑) เป็นสมาชิกของกลุ่มผู้ใช้น้ำ(๒) มีสัญชาติไทยและมีอายุไม่ต่ำกว่ายี่สิบปีบริบูรณ์(๓) มีภูมิลำเนาหรือถิ่นที่อยู่เป็นประจำและมีชื่ออยู่ในทะเบียนบ้านในหมู่บ้าน หรือชุมชนนั้น ๆติดต่อกันมาแล้วไม่น้อยกว่าหนึ่งร้อยแปดสิบวันและเป็นสมาชิกของผู้ใช้น้ำของกิจการสถานีสูบน้ำที่ตนจะดำรงตำแหน่งกรรมการ(๔) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ ๑๐ บุคคลที่มีลักษณะดังต่อไปนี้เป็นบุคคลต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำให้เป็นกรรมการคือ(๑) เป็นภิกษุ สามเณร นักพรต หรือนักบวช(๒) หูหนวกและเป็นใบ้ซึ่งไม่สามารถอ่านและเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการหน่วยงานของรัฐ หรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ ๑๑ กรรมการมีวาระอยู่ในตำแหน่งคราวละสองปีนับแต่วันที่เลือกตั้งแต่อาจดำรงตำแหน่งติดต่อกันได้ เมื่อได้รับการเลือกตั้งอีกข้อ ๑๒ กรรมการพ้นจากตำแหน่งเมื่อ(๑) ถึงคราวออกตามวาระ(๒) ตาย(๓) ลาออกโดยยื่นหนังสือลาออกต่อประธานกรรมการกรณีที่ยังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อผู้บริหารท้องถิ่น(๔) ไปเสียจากหมู่บ้านหรือชุมชนนั้น(๕) ปรากฏภายหลังว่าขาดคุณสมบัติตามข้อ ๖หรือมีลักษณะต้องห้ามตามข้อ ๗(๖) ต้องโทษจำคุกฐานกระทำความผิดในคดีอาญายกเว้นการกระทำผิดในคดีลหุโทษหรือกระทำความผิดโดยประมาท(๗)ให้นายกองค์การบริหารส่วนตำบลเขาพระเป็นผู้วินิจฉัยชี้ขาด และคำวินิจฉัยของนายกองค์การบริหารส่วนตำบลเขาพระให้เป็นที่สิ้นสุดข้อ ๑๓ กรณีกรรมการว่างลงเพราะเหตุอื่นใดนอกจากครบวาระให้องค์การบริหาร ส่วนตำบลจัดให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนเว้นแต่กรณีตำแหน่งกรรมการที่ว่างลงที่วาระที่เหลือไม่ถึงหนึ่งร้อยแปดสิบวันองค์การบริหารส่วนตำบลจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ ๑๔ ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งจึงจะเป็นองค์ประชุมข้อ ๑๕ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาดและให้ถือว่าเป็นที่สุดข้อ ๑๖ ในกรณีที่มีการแต่งตั้งที่ปรึกษาคณะกรรมการที่ปรึกษามีสิทธิเข้าร่วมประชุม และมีสิทธิแสดงความคิดเห็นใด ๆ ก็ได้แต่ไม่มีสิทธิออกเสียงลงมติหมวด๓การบริหารกิจการสถานีสูบน้ำ ข้อ ๑๗ การบริหารกิจการสถานีสูบน้ำให้เป็นไปตามข้อบังคับที่คณะกรรมการกำหนดโดยได้รับความเห็นชอบจากองค์การบริหารส่วนตำบลการออกข้อบังคับตามวรรคหนึ่ง อย่างน้อยต้องมีสาระสำคัญดังนี้(๑) เงื่อนไขการรับสมัครสมาชิก(๒) สิทธิและหน้าที่ของสมาชิก(๓) กำหนดเวลาการสูบน้ำและพื้นที่ที่จะได้รับน้ำ(๔) อัตราค่าน้ำ ค่าบริการและค่าธรรมเนียมที่จะเรียกเก็บจากสมาชิก(๕) เงื่อนไขเกี่ยวกับการขอใช้น้ำ การยกเลิกการใช้น้ำข้อ ๑๘ การบริหารกิจการสถานีสูบน้ำได้ดำเนินการให้เป็นไปตามข้อบังคับที่คณะกรรมการกำหนดข้อ ๑๙ การออกข้อบังคับของกิจการสถานีสูบน้ำต้องผ่านความเห็นชอบจากสมาชิกผู้ใช้น้ำอย่างน้อยกึ่งหนึ่งของจำนวนสมาชิกผู้ใช้น้ำข้อ ๒๐ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงจะถือว่าเป็นองค์ประชุมและให้ประธานกรรมการบริหารกิจการสถานีสูบน้ำเป็นประธานในที่ประชุมข้อ ๒๑ ผู้ที่ประสงค์จะใช้น้ำจากสถานีสูบน้ำจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการข้อ ๒๒ ค่าธรรมเนียมการขอใช้น้ำค่าปรับ ค่าเชื่อมต่อการใช้น้ำ ให้เป็นไปตามข้อบังคับข้อ ๒๓ ผู้ใดที่ทำให้ทรัพย์สินของสถานีสูบน้ำเสียหายผู้นั้นต้องชดใช้ค่าเสียหายให้แก่องค์การบริหารส่วนตำบลข้อ ๒๔ ผู้ใดโดยทุจริตเอาน้ำออกจากสถานีสูบน้ำไปใช้หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆก็ตามเพื่อเอาน้ำจากสถานีสูบน้ำไปใช้ให้งดจ่ายน้ำทันทีและจะต้องชดใช้ค่าเสียหายให้แก่กิจการสถานีสูบน้ำและให้คณะกรรมการโดยได้รับมอบหมายจากองค์การบริหารส่วนตำบลแจ้งความดำเนินคดีการดำเนินการของคณะกรรมการตามวรรคหนึ่งให้รวมถึงการดำเนินคดีกับผู้ทำให้ทรัพย์สินของสถานีสูบน้ำเสียหายตามข้อ๒๒ ด้วยข้อ ๒๕ กรณีที่มีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษรและได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำ มิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามที่คณะกรรมการหรือผู้ได้รับมอบหมายเรียกเก็บหมวด๔การรับเงินการเก็บรักษาเงิน และการจ่ายเงิน ข้อ ๒๖ ระยะเวลาในการเก็บค่าน้ำและระยะเวลาในการค้างชำระค่าน้ำ ให้เป็นไปตามข้อบังคับข้อ ๒๗ สถานีสูบน้ำอาจมีรายได้ดังนี้(๑) เงินค่าน้ำ(๒) เงินค่าธรรมเนียม เงินค่าปรับ(๓) เงินบริจาค(๔) เงินอุดหนุนจากองค์การบริหารส่วนตำบลข้อ ๒๘ สถานีสูบน้ำอาจมีรายจ่ายดังนี้(๑) รายจ่ายในการดำเนินการเกี่ยวกับระบบจ่ายน้ำการบำรุงรักษาซ่อมแซม และการขยายกิจการสถานีสูบน้ำ(๒) รายจ่ายในการบริหารกิจการสถานีสูบน้ำ เช่นค่าจ้างเจ้าหน้าที่ ค่าวัสดุ อุปกรณ์(๓) ค่าใช้จ่ายอื่น ๆ ตามที่คณะกรรมการกำหนด เช่นค่าเบี้ยประชุมหรือค่าตอบแทนคณะกรรมการบริหารกิจการและบำรุงรักษาสถานีสูบน้ำโดยความเห็นชอบขององค์การบริหารส่วนตำบลข้อ ๒๙ ให้คณะกรรมการหรือผู้ที่คณะกรรมการมอบหมายเป็นผู้เก็บรักษาเงินของกิจการสถานีสูบน้ำนำรายได้ของกิจการสถานีสูบน้ำฝากธนาคารในนามของกิจการสถานีสูบน้ำทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากในวันทำการถัดไปข้อ ๓๐ ให้คณะกรรมการมอบหมายกรรมการอย่างน้อยสองคนเป็นผู้มีอำนาจเบิกจ่ายเงินของกิจการสถานีสูบน้ำข้อ ๓๑ ให้องค์การบริหารส่วนตำบลกำหนดรูปแบบการทำบัญชีของกิจการสถานีสูบน้ำแก่คณะกรรมการโดยให้องค์การบริหารส่วนตำบลตรวจสอบการเงินและบัญชีในระยะตามที่เห็นสมควรหากพบข้อบกพร่องให้แจ้งคณะกรรมการดำเนินการแก้ไขให้ถูกต้องข้อ ๓๒ ให้คณะกรรมการจัดทำบัญชีรายได้และรายจ่ายของสถานีสูบน้ำรายงานให้องค์การบริหารส่วนตำบลทราบอย่างน้อยเดือนละหนึ่งครั้งข้อ ๓๓ กรณีที่มีเหตุผลความจำเป็นที่คณะกรรมการจะต้องดำเนินการใดๆ เพื่อแก้ไขปัญหาการบริหารงานหรือเพื่อประโยชน์ในการให้บริการแก่ประชาชนและกรณีนั้นมิได้กำหนดไว้ในข้อบัญญัตินี้ให้คณะกรรมการแจ้งขอความเห็นชอบจากนายกองค์การบริหารส่วนตำบลก่อนที่จะดำเนินการประกาศ ณ วันที่ ๒๓ กุมภาพันธ์ พ.ศ. ๒๕๖๐มานพ ฉ่ำพงษ์สันตินายกองค์การบริหารส่วนตำบลเขาพระพรวิภา/จัดทำ๒ ตุลาคม๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๖๓ ง/หน้า ๑๗/๑๑ กรกฎาคม ๒๕๖๑